SARL-NUUS SONDAG 19 MEI 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


IN DIE NUUS VANDAG: 


LEDE KAN NOU DIE SARL-LOGO s AFLAAI OPDATEER JOU HERHA- 
LERINLIGTING VERANDERINGS AAN DIE 'ALL AFRICA AWARD' U 
luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


STIL SLEUTEL Mike Lauterbach, ZS5ML, sekretaris van MARGC het berig dat 
die sleutel van Fred Strauss, ZUSAS gedurende die vorige maand stil geraak het. 
Die SARL dra graag sy simpatie aan Fred se familie en vriende oor. 


NUUS VAN DIE SARL RAAD `n Raadsvergadering van die SARL is gehou op 
15 Mei. Op hierdie raadsvergadering is daar besluit op 'n wysiging van die reëls 
vir die Al Africa Award. Dit is die onderwerp van `n afsonderlike berig vandag. 


Daar is ook besluit dat die SARL se 2014 A JV (algemene jaarvergadering) gehou 
sal word op Saterdag 12 April 2014. Die Magalies Radioamateurklub (MRK) 
sal die gasheer wees. Die vyftigste herdenking van die stigting van MRK, is in 
2014. Die plek en reëlings sal ter gelegener tyd op SARL Nuus aangekondig 
word. 


LEDE KAN NOU DIE SARL-LOGO s AFLAAI 'n Splinternuwe funksie is op 
die slegs lede-afdeling' van die SARL webwerf toegevoeg wat toelaat dat lede 
nou die SARL-logo s vir gebruik op @SLkaarte en ander eie skryfbehoeftes of 
webwerwe kan aflaai. Die aflaaiblad het logo s in 'n verskeidenheid van for- 
mate met duidelike aanwysings ten opsigte van hoe en waar die logo s gebruik 
mag word asook inligting ten opsigte van die voorkeur lettertipes. Gaan na 
www.sarl.org.za en klik op die slegs lede'-sleutel op die boonste regterkant van 
die tuisblad en volg vandaar die skakels. OPDATEER JOU HERHALERIN- 
LIGTING Die langverwagte Herhalerdatabasisprogram is gereed vir gebruik 
deur alle amateurradio herhalereienaars in die Republiek. Die probleme met 
die internetdiensverskaffer is intussen opgelos, en na verloop van uitgebreide 
aanlyn toetsing en uitstryk van haakplekke in die databasis, is die program 
nou beskikbaar om alle inligting van herhalerstasies wat deur Klubs en indi- 
vidue bedryf word, op te dateer. Ten einde die program te kan gebruik, is dit 
nodig om op die webwerf www.zs6Éz.co.za/ te registreer. Klik op “skep n nuwe 


gebruiker? (create a new user) en volg die aangeduide opdragte. Nadat regis- 
trasie afgehandel is, teken in met jou gebruikernaam en wagwoord, kontak die 
vereiste herhalerstasie en begin met die opdatering van die verlangde inligting. 
Die volgende stap is om die fasiliteit met die SARL-webstelsel te integreer in 
die interim moet die opdatering van die inligting so gou moontlik afgehandel 
word. Alle herhalerverwante versoeke en aansoeke vir herhalerwerkings moet 
aan die adres repeater@sarl.org.za gerig word. VERANDERINGS AAN DIE 
“ALL AFRICA AWARD' Die Raad van die SARL het 'n voorstel aanvaar dat 
krediete ten opsigte van die Logbook of the World” (LoTW) aangewend mag 
word wanneer aansoeke vir die “All Africa Award' voorgelê word. Die reels word 
tans aangepas. Sodra dit gefinaliseer is, sal die nuwe reels en besonderhede in 
hierdie verband paslik gepubliseer word waarna aansoeke dan ingedien kan word. 
Besonderhede sal in die SARL-nuus en op SARL-webwerf verskaf word. 5 MHZ- 
WERKING TOON INTERESSANTE VOORTPLANTINGSWEË 'n Groot aan- 
tal SARL-lede het reeds geregistreer vir gebruik van die 5MHz-band. Die SARL 
het onlangs lisensies vir twee frekwensies, 5250 en 5260 kHz aangekoop. 
Hierdie twee frekwensies is slegs aan geregistreerde SARL-lede beskikbaar. Gaan 
na die webwerf www.sarl.org.za, selekteer Propagation Research' in die linker- 
handse paneel en volg die skakels. Indien jou naam en roepsein nie gelys is nie, 
mag jy ongelukkig nie op enige van die twee frekwensies werk nie. Indien dit 
wel sou gebeur dat ongeregistreerde lede die frekwensies gebruik, bestaan die 
gevaar dat diesulkes deur die Lisensie-owerheid beboet kan word. Registrasie 
neem gewoonlik slegs 3 dae. 

Die SARL oorweeg tans verskeie voorstelle vir voortplantingeksperimente op die 
frekwensie 5250 kHz en sal op Woensdag 22 Mei 2013 om 20:00 “n telekonferensie 
loods ten einde die voorstelle te bespreek. Voorstelle is reeds ontvang en word 
intussen geëvalueer. Nuwe voorstelle kan, tesame met volledige besonderhede, 
voorgelê word. Dui ook kontakbesonderhede vir uitnodiging na die telekonferen- 
sie aan. n Volledige lys van alle voorstelle vir die agenda sal ook voorsien word. 
Voorstelle moet na propresearch@sarl.org.za gestuur word nie later nie as Dins- 
dagmiddag 21 Mei 2013. n Maksimum van 10 deelnemers kan by die telekon- 
ferensie inskakel en slegs landlyne kan geakkommodeer word. BEDUIDENDE 
MYLPAAL VIR SKA Die eerste wetenskaplike voorlegging gebaseer op waarne- 
mings deur die Suid-Afrikaanse nuwe KAT-7 radioteleskoop, is vir publikasie 
deur die hoogaangeskrewe tydskrif Monthly Notices of the Royal Astronomy So- 
ciety' aanvaar. “This is a significant milestone for South Africa's SKA project, 
proving that our engineers are able to deliver a cutting-edge scientific instru- 
ment, and that our scientists are able to use it for frontier science,” het mnr. 
Derek Hanekom, Minister van Wetenskap en Tegnologie kwytgeraak. Dit voor- 
spel duidelik groot dinge vir die lewering van Suid-Afrika se 6dskottel Meer KAT 
teleskoop, tans onder konstruksie in die Karoo, asook vir die bekwaamheid om 
“n sleutelrol in die bou en inwerkingstelling van duisende SKA-antennas oor die 
volgende tien jaar te speel. Suid-Afrika en internasionale sterrekundiges het met 
die nuwe KAT-7 Teleskoop in die Karoo, tesame met die bestaande 26m radiote- 
leskoop by die Hartebeesthoek Radio Sterrekundige Observatorium (HartRAO), 
reeds n neutronsterstelsel, bekend as Circinus X-1' waargeneem terwyl dit en- 


ergieke materie van sy kernpunt afvuur in omvangryke, kompakte helderverligte 
strale, die detail waarvan slegs deur middel van radiogolwe sigbaar is. Lees die 
volle besonderhede en kyk na die kort videogreep op www.amsat.org.za/. RA- 
DIOGENOOTSKAP VAN GROOT BRITANJE (RSGB) EEUFEESMEDAL- 
JES ONTHUL DEUR PRINS PHILIP 2013 is die Eeufeesviering van die Radio 
Genootskap van Groot Britanje, die liggaam wat die 20 000 radioamateurs van 
Britanje verteenwoordig. Die RSGB het aangekondig dat sy Beskermheer, Sy 
Hoogheid Prins Philip, Hertog van Edinburgh, KG, KT die “Society for Gen- 
tenary Day” by die Britse nasionale Radiosentrum, Bletchley Park op 5 Julie 
2013 sal bywoon. Hy sal van die lede en ander gaste ontmoet voor die onthulling 
van die plaak om die Eeufeesviering te gedenk. `n Aantal aktiwiteite, toesprake 
en vertonings word beplan waaraan lede van die Radiogenootskap en lede van 
die gemeenskap sal deelneem. Indien enigiemand van Suid-Afrika toevallig op 
5 Julie 2013 hulle daar bevind, doen aan te Bletchley Park vir `n koninklike 
geselligheid! DIE DAG VAN DIE JD's 2013 


Die Suid-Afrikaanse JD-groep sal u betrokkenheid tydens hierdie aktiwiteit, wat 
tans aan gang is, waardeer. 


Vir die derde keer in die wêreld vind die DIE DAG VAN DIE JD's van 06:00 
UTC op 18 Mei tot 18:00 UTC op 19 Mei 2013 plaas. 


Die doel van die dae is om JD-aktiwiteit wêreldwyd te bevorder en natuurlik 
word OM's ook uitgenooi om deel te neem. Bande om te gebruik SI: : 35 - 7 
- 14-21 - 28 MHz. Daar word aanbeveel dat roepe gedoen word binne plus of 
minus 10 kHz van die volgende frekwensies: GG: 3,533, 7,033, 14,033, 21,033 
en 28,033 MHz RTD: 3,588, 7,044, 14,088, 21,088 en 28,088 MHz ESB: 3,733, 
7,133, 14,213, 14,240, 14,300, 21,233, 21.400 en 28,433 MHz Uitruilings: RS(T) 
T YL/OM (byv 59(9)-4 YL/OM) dieselfde stasie mag eenkeer op elke band en 
modus gekontak word. 


Punte akkumuleer as volg: Vir OM/YL 2 punte Vir YL/YL 8 punte Vir YL/OM 
1 pointunte 


Stuur logstate nie later nie as 26 Mei aan f5isy@orange.fr. 
KOMPETISIENUUS 


Die Mei 2013-uitgawe van die CO tydskrif lys die uitslae van die 2012 CO WW 
DX GG kompetisie gehou in November 2012. Daar is `n goeie vertoning van 
stasies van Suider-Afrika. 


Baie geluk aan Bernie van der Walt, ZS4TX, wat die tweede plek in die wêreld in 
die Enkel-operateur hoe krag 15 meter kategorie behaal het. Baie geluk ook aan 
7P8D, wat `n tweede plek in Afrika in die multi-operateur twee-sender kategorie 
gehaal het en ook diste uit 72 stasies wêreldwyd ge-eindig het. 


Die tweede been van die SARL Digitale kompetisie word gehou word op Sondag 
26 Mei vanaf 13:00 tot 16:00 UTC met PSK en RTD werking op 80, 40 en 20 
meter. `n Stasie mag twee keer per band gekontak word, een keer op PSK en een 


keer op RTD. Die uitruilings is 'n RST verslag en 'n reeksnommer wat by 001 
begin. Logstate moet voor Maandag, 3 Junie aan contest@sarl.org.za gestuur 
word. Vind die reëls op bladsy 42 van die 2013-SARL kompetisiehandboek. 


Die CO WW WPX GG kompetisie is op die lug van 00:01 UTC Saterdag 25 
Mei tot 23:59 UTC op Sondag 26 Mei met aktiwiteit op 160, 80, 40, 20, 15 en 
10 meter. Die uitruiling is 'n RST verslag en 'n reeksnommer wat by 001 begin. 
Enkel-operateurs mag net 36 van die 48 uur deelneem. Vind al die reëls by 
WWW.Cgwpx.com/rules.htm 


KLUBNUUS 
Geen Klubnuus is gedurende hierdie week ontvang nie. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak gematig 
gaan wees. Daar is tans heelwat grooterige sonvlekke maar net AR1748 het `n 
delta klas magneetveld wat genoeg energie huisves vir X-klas fakkels. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 89. Die geomagnetiese magneetveld 
mag versteur word. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl die 20 m net 'n kortkop agter behoort te wees. 
Goeie 10 m openinge gaan oor daglig paaie voorkom. 


Besoek gerus www.spaceweather.co.za vir meer inligting. 
DAGBOEK VAN GEBEURE 


25/26 Mei CG@ WW WPX GG Kompetisie 26 Mei 'Tweede been van SARL 
Digitale Kompetisie 26 Mei - Logstate vir die Dag van die JD's moet in wees na 
f5isy@orange.fr. 31 Mei - Laaste dag vir indiening van logstate vir die AWA se 
AM/ESB lamp @SO-party na andy.cairns@xsinet.co.za. 2 Junie Keerdatum 
vir indien van SARL Digitale Kompetisie logstate. 15/16 Junie - Eerste naweek 
van die Internasionale Museumnaweke se geleentheidsnaweke, registreer jou mu- 
seumstasie by www.ukradioamateur.co.uk/imw. 22/28 Junie - Tweede naweek 
van die Internasionale Museumnaweke se geleentheidsnaweke. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
Op 7 082, 7 025 en 17 660 kHz en ook 'n podcast deur ZS6RO. Vir oudiostrome 
en Echolink deur ZS6FCOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web'. `n Heruit- 
sending vind op Maandae om 16:30 UTC op 3 230 kHz plaas. Op die web- 


werf verskyn ook besonderhede aangaande verskeie ander heruitsendings Ont- 
vangsrapporte, kommentaar en voorstelle sal waardeer word. Stuur e-pos aan 
artoday(@sarl.org.za. 


Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga met vetal- 
ings deur Arthur Jordaan, ZS1A1TJ, saamgestel en geredigeer deur Louis Kirstein, 
ZSILK. 


Dankie dat u geluister het, 73. 
/EX 


